GiliGold/VAD_KnessetCorpus huggingface dataset:
משה גפני: אני מתנגד לחוק הזה - - -
רוברט אילטוב: אחרי שהם הסירו את חוק המואזין אתה כל כך נדיב?
מכלוף מיקי זוהר: אם יושב-ראש ועדת הכספים מוותר על החוק, אז אנחנו נעביר אותו - - -
משה גפני: אם היועצת המשפטית אומרת שזה לוועדת החוקה אז זה לוועדת החוקה.
רועי פולקמן: אין לי התנגדות נחרצת לזה.
מכלוף מיקי זוהר: העניין הוא שאנחנו נצטרך לאמץ את הקו הזה שמה שכספים תמיד כספים.
רוברט אילטוב: אתה לא חייב.
משה גפני: חייב.
משה גפני: למה לא חייב?
<ארבל אסטרחן: לי אין בעיה.
<ארבל אסטרחן: אתה יודע שאם אתם הולכים לפי התקנון, אני יכולה רק לשמוח על זה.
יואל חסון: אני הולך עם עמדת יושב-ראש ועדת הכספים.
מכלוף מיקי זוהר: טוב, חבר הכנסת פולקמן, זה הולך לוועדת החוקה.
מכלוף מיקי זוהר: אני מבקש לאשר את ההחלטה להעביר את החוק לוועדת החוקה.
מכלוף מיקי זוהר: חבר הכנסת רוברט אילטוב נמנע.
מכלוף מיקי זוהר: הצעת חוק פקודת מס הכנסה (הטבות מס ליישוב באיזור מאוים), הצעת החוק של חבר הכנסת בצלאל סמוטריץ.
יואל חסון: היושב-ראש, אתה יודע למה הוא נמנע?
יואל חסון: הוא מעניש אותך על זה שהוא לא בוועדת התקציב.
מכלוף מיקי זוהר: אם זו הסנקציה.
מכלוף מיקי זוהר: בזמנו מישהו צעק בכנסת, הוועדה לצדק חלוקתי ושוויון חברתי לחוק הזה.
מכלוף מיקי זוהר: זה אני.
מכלוף מיקי זוהר: ומאז הוועדה נסגרת.
מכלוף מיקי זוהר: ולכן אנחנו צריכים להחליט לאיזו ועדה החוק ילך.
מכלוף מיקי זוהר: המציע, בבקשה.
בצלאל סמוטריץ': אני חושב שהוועדה הנכונה ביותר היא ועדת החוקה.
בצלאל סמוטריץ': אני חושב שהוועדה המתאימה ביותר היא ועדת החוקה.
בצלאל סמוטריץ': הצעת החוק הזאת היא בסך הכול הצעה שנועדה לייצר שוויון.
מכלוף מיקי זוהר: וזה עניין חוקתי.
בצלאל סמוטריץ': בוודאי.
בצלאל סמוטריץ': הצעת החוק שהוביל הרב גפני, שהיא כמובן הצעת חוק נהדרת, עשתה מהלך גדול, היסטורי, ובסוף במבחן התוצאה יצרה אפליה מאוד מאוד קשה של תושבי היישובים ביהודה ושומרון שמצאו את עצמם מחוץ למפה, למרות שהם מתמודדים עם אתגרים לא פחותים מאלה שמתמודדים איתם יישובים סמוכי גבול במקומות אחרים, אתגרים ביטחוניים וסיכונים וכולי.
משה גפני: תגיד בכל אופן גם דברים טובים.
בצלאל סמוטריץ': אמרתי קודם.
בצלאל סמוטריץ': אמרתי, מהלך היסטורי.
משה גפני: על פי החוק החדש שאני עשיתי, חברון והיישוב היהודי בחברון נמצא בהטבות המס.
בצלאל סמוטריץ': גפני, אמרתי מהלך היסטורי.
משה גפני: גם ביו"ש.
בצלאל סמוטריץ': בסופו של דבר נוצרה כאן אפליה שאנחנו רוצים לתקן אותה.
בצלאל סמוטריץ': ועדת שרים תומכת ברעיון הזה באופן עקרוני.
בצלאל סמוטריץ': ולכן אני חושב שהוועדה הכי נכונה לעסוק בענייני שוויון היא ועדת החוקה.
מכלוף מיקי זוהר: היועצת המשפטית?
<ארבל אסטרחן: זה תיקון לפקודת מס הכנסה.
<ארבל אסטרחן: אין מה לדבר - - -
מכלוף מיקי זוהר: ועדת הכספים.
מכלוף מיקי זוהר: אני מעביר את זה לוועדת הכספים אם הוועדה תאשר.
מכלוף מיקי זוהר: מי בעד ועדת הכספים?
מכלוף מיקי זוהר: הצעת חוק ואמנות הבנקים הבין-לאומיים לפיתוח (תיקוני חקיקה) – את ההצעה הזאת הממשלה הביאה, נכון?
מכלוף מיקי זוהר: האם יש פה נציג ממשלה שיגיד לאיזו ועדה הוא רוצה שזה ילך?
מכלוף מיקי זוהר: אין פה.
מכלוף מיקי זוהר: ולכן אנחנו נשמע את יושבי-ראש הוועדה.
מכלוף מיקי זוהר: יש פה אך ורק את יושב-ראש ועדת הכספים, יסביר לנו למה הצעת החוק צריכה להגיע לוועדת הכספים ולא לוועדת החוץ והביטחון.
מכלוף מיקי זוהר: עמדת היועצת המשפטית היא לוועדת הכספים.
משה גפני: אני אמרתי שאני אקבל את עמדת היועצת המשפטית.
מכלוף מיקי זוהר: האם יש מישהו שמתנגד ורוצה לומר למה זה צריך ללכת לוועדת החוץ והביטחון?
מכלוף מיקי זוהר: היועצת המשפטית מציעה להעביר את זה לוועדת הכספים, סגן שר האוצר רוצה להעביר את זה לוועדת החוץ והביטחון.
מכלוף מיקי זוהר: אני מניח שזה לאור החברות הטובה שלו עם גפני.
יואל חסון: גפני, מה אתה אומר?
יואל חסון: אתה רוצה את זה אצלך?
מכלוף מיקי זוהר: אז אני חושב שאנחנו נצביע על זה.
מכלוף מיקי זוהר: מי בעד להעביר את זה לוועדת הכספים?
מכלוף מיקי זוהר: אתה נגד?
רוברט אילטוב: כי סגן שר האוצר ביקש - - -
מכלוף מיקי זוהר: אז אתה הולך עם סגן שר האוצר?
רוברט אילטוב: אם הממשלה מבקשת, אני לא מבין למה הוועדה - - -
יואל חסון: אתה גם מספיק ותיק פה לא להיות חותמת גומי.
מכלוף מיקי זוהר: מה, אתה חותמת גומי?
מכלוף מיקי זוהר: רגע, חבר הכנסת חסון, אני מוכיח לך שהוא לא חותמת גומי, ראה חוק המרכולים.
מכלוף מיקי זוהר: חותמת גומי הוא לא.
מכלוף מיקי זוהר: אבל פה - - -
רוברט אילטוב: גם לא חותמת גומי בוועדה.
רוברט אילטוב: אני חושב שיש פה התנהלות קואליציונית, וכך צריך להיות.
יואל חסון: אתה יודע מה, אני מבקש על ההצבעה הזאת רביזיה.
יואל חסון: כי אני רוצה לדון על זה ברצינות עוד פעם.
מכלוף מיקי זוהר: אז אני אגיד לך, כרגע זה לא יהיה במצב בו אתה תיתן לי כלים לעבודה.
מכלוף מיקי זוהר: אני אסתדר לבד.
מכלוף מיקי זוהר: אני מאוד מאוד מעריך את עמדתך.
מכלוף מיקי זוהר: זכותך גם להתנגד, וזה בסדר גמור, ואנחנו מכבדים את החלטתך.
יואל חסון: אז תגיד מתי הרביזיה.
מכלוף מיקי זוהר: הרביזיה תהיה בשעה 12:55.
יואב קיש: כבוד היושב-ראש, חברי, פעם ראשונה שאני יושב אצלך בישיבה, ואני שמח שזה המצב.
יואב קיש: אני רוצה לשאול אותך, לצערי, בגלל שהייתי בוועדה אחרת ולא יכולתי להגיע להחלטה בנושא: בחינת העלות לרשויות המקומיות, כשהחוק של חבר הכנסת פולקמן נידון פה, אני חושב שהוא צריך להיות בוועדת הפנים.
יואב קיש: יש לו השפעה מאוד משמעותית על הרשויות המקומיות - - -
מכלוף מיקי זוהר: אבל כבר הצבענו על זה.
יואב קיש: אז אני הולך להגיש רביזיה.
מכלוף מיקי זוהר: אל תגיש רביזיה, אני אצטרך לדחות אותה.
רוברט אילטוב: אתה לא יכול לדחות רביזיה.
מכלוף מיקי זוהר: להפיל אותה.
מכלוף מיקי זוהר: ברור שאני אפיל אותה.
מכלוף מיקי זוהר: הרי אני אסביר לך איך זה עובד, אילטוב.
מכלוף מיקי זוהר: אתה יודע, כי כמה זמן אתה בכנסת?
מכלוף מיקי זוהר: קצת יותר ממני, נו.
מכלוף מיקי זוהר: איך זה עובד?
מכלוף מיקי זוהר: כשאתם מתחילים לשחק את המשחקים, אז אני כיושב-ראש הוועדה שגם יודע לשחק את המשחקים מתחיל לשחק אותם בחזרה, ואז מתחיל משבר קואליציוני, ואז זה מתגלגל הלאה והלאה והלאה, ואז אתה משחק לידיים של יואל חסון.
רוברט אילטוב: אתה פועל בניגוד לעמדת הממשלה - - -
מכלוף מיקי זוהר: גם אתה פעלת בניגוד לעמדת הממשלה כשהצבעת נגד חוק המרכולים.
מכלוף מיקי זוהר: נו, אז מה?
יואל חסון: תפיל.
יואל חסון: אני אשם בסוף.
יואל חסון: הכול באים אליי.
רוברט אילטוב: תגיד לי - - - מה זה האיומים האלה?
מכלוף מיקי זוהר: אני לא מאיים עליך, אני רק מסביר לך איך זה עובד.
רוברט אילטוב: אתה, אל תסביר לי איך זה עובד.
מכלוף מיקי זוהר: אז בוא נלך עם הקו הזה.
מכלוף מיקי זוהר: אני מגיש רביזיה על ההחלטה שלי להקים ועדה משותפת לוועדת החוץ והביטחון ולוועדת העבודה והרווחה.
רוברט אילטוב: תעשה מה שאתה רוצה.
מכלוף מיקי זוהר: אז הגשתי רביזיה.
יואל חסון: איזה כיף נהיה פה פתאום.
מכלוף מיקי זוהר: אתה עושה עבודה טובה.
מכלוף מיקי זוהר: אתה מצליח להפיל אותו בפח, זה מצוין.
יואב קיש: אני מכיר את שיקוליו המורכבים של יו"ר ועדת הכנסת.
יואב קיש: אני רק מציין את הסיבה שלא הייתי פה, ולכן אנחנו נדבר על זה אחר כך, ואם צריך נגיש רביזיה בהמשך.
מכלוף מיקי זוהר: בסדר, אתה יכול להגיש רביזיה גם אחר כך.
יואל חסון: הנה, הוא הגיש רביזיה.
יואל חסון: אדוני, הוא הגיש רביזיה.
יואל חסון: הוא.
מכלוף מיקי זוהר: אני ממש בלחץ מטורף עכשיו.
יואל חסון: תרשום את זה.
מכלוף מיקי זוהר: אני הולך לדבר עכשיו עם כל הצוות שלי.
מכלוף מיקי זוהר: צוות, תתחילו להיערך לפריימריז.
יואל חסון: אבל תקבע מתי רביזיה.
מכלוף מיקי זוהר: הלאה, בואו נמשיך.
יואל חסון: תקבע את מועד הרביזיה.
יואל חסון: אדוני היושב-ראש, אדוני היושב-ראש, הלו - - -
מכלוף מיקי זוהר: כן, הגישו רביזיה.
מכלוף מיקי זוהר: גם הרביזיה שלו ל-12:55, זה בדיוק בעוד חצי שעה.
מכלוף מיקי זוהר: יואל, תתפלא, אבל אני קצת יודע.
יואל חסון: רק וידאתי שאתה ערני.
מכלוף מיקי זוהר: אני ערני.
החוק הבאות: הצעת חוק ההגבלים העסקיים (מתן הוראות ליבואן ישיר – הוראת שעה), התשע"ח-2017 (מ/1174).
החוק הבאות: הצעת חוק התקנים (תיקון מס' 13), התשע"ח-2018 (מ/1188).
מכלוף מיקי זוהר: הנושא הבא: קביעת ועדת לדיון בהצעות החוק שמגיעות ממשרד הכלכלה.
מכלוף מיקי זוהר: האחת, הצעת חוק ההגבלים העסקיים, והשנייה, הצעת חוק התקנים.
מכלוף מיקי זוהר: נצביע על כל חוק בנפרד, הצעת חוק ההגבלים העסקיים, מי נציג המשרד שיאמר לאן הוא ממליץ - - -
<ארבל אסטרחן: הממשלה בדרך כלל לא צד לקביעת ועדה.
<ארבל אסטרחן: היא צד לפטורים.
<ארבל אסטרחן: קביעת ועדות זה משהו פנימי של הכנסת.
מכלוף מיקי זוהר: נעמה, מה אתם מעדיפים?
<נעמה גוטליב: חוק ההגבלים לוועדת הרפורמות וחוק התקינה - - -
מכלוף מיקי זוהר: יש מישהו שרוצה להתנגד לזה?
<קריאה: רגע, מה היא אמרה?
<קריאה: הגבלים לרפורמות?
יואל חסון: כן, אנחנו מתנגדים לבקשות האלה.
<ארבל אסטרחן: אני מבקשת - - -
יואל חסון: אני אסביר למה אני מתנגד, אדוני.
יואל חסון: מכיוון שוועדת הרפורמות לא מקדמת חוקים חשובים שצריכים להתקדם, ואני לא יודע איך תעמוד בעומס.
יואל חסון: אני לא יודע איך היא תעמוד בעומס של עוד חוק, שהממשלה גם תלחץ עליה.
יואל חסון: אני לא רוצה להגיד איזה חוקים, אני אגיד את זה כשצריך להגיד, אבל יש חוקים חשובים שעל שולחנה שהיא לא מקדמת.
רחל עזריה: יש לו חוק שלו, שאין הסכמה בממשלה.
יואל חסון: אז למה לתת חוקים עכשיו של הממשלה שתכפה סדר דיון, ואז עוד פעם יידחו חוקים של חברי כנסת.
מכלוף מיקי זוהר: טענתך לגיטימית.
מכלוף מיקי זוהר: אני רוצה להביא את זה להצבעה.
יעל כהן-פארן: אם אפשר להוסיף, נושא ההגבלים זה נושא מובהק של ועדת הכלכלה.
יואל חסון: הנה, יושב-ראש ועדת הכלכלה הגיע.
יואל חסון: הוא יסביר לך שזה נושא מובהק של ועדת הכלכלה.
יעל כהן-פארן: למה מרוקנים את ועדת הכלכלה מהנושאים שלה?
יואל חסון: מה ועדת הרפורמות קשורה לזה?
יואב קיש: למה רפורמות, מיקי?
יואב קיש: מה פתאום?
איתן כבל: אני אעשה את זה קצר, אני באמצע דיון.
מכלוף מיקי זוהר: יש שני חוקים, חוק ההגבלים העסקיים וחוק התקנים.
איתן כבל: חברות וחברים, אני רוצה להבהיר, קודם כל, שלא נתבלבל, שני החוקים האלה על פי כל הכללים הם חלק מוועדת הכלכלה.
איתן כבל: לא קשור אם זה איתן או מחר יהיה יואב, או רחל תהיה יושבת-ראש הוועדה.
איתן כבל: פנו אליי, גם שר הכלכלה, וביקש ממני שאחד החוקים יעבור לרחל.
מכלוף מיקי זוהר: אני מעודכן.
איתן כבל: מכיוון שהם עסקו בעניין התקנים בעבר, אמרתי, מכיוון שהם כבר שם, שימשיכו ויעסקו בעניין התקנים.
איתן כבל: עשיתי את זה בכבוד, אין לי בעיה.
יואב קיש: אז אין לך בעיה ששני החוקים?
איתן כבל: לא, אחד.
איתן כבל: - - - יהיה שם, והשני יהיה אצלי בוועדת הכלכלה.
איתן כבל: זה הכול, רחל.
רחל עזריה: לא, אבל היו סיכומים אחרים.
איתן כבל: את יודעת, גם אמרו על מישהו שנולד מרוח הקודש.
איתן כבל: אני לא יודע, לכן כל השיח, התקשרו אליי, אמרתי לרועי את הדברים בצורה ברורה.
רועי פולקמן: כן, אני מסכים.
רועי פולקמן: לכן אני מציע - - -
רחל עזריה: אבל רועי, זה לא היה הסיכום.
רועי פולקמן: לא, אבל זה לא יכול להיות על הראש של ועדת - - -
רחל עזריה: רגע, אתה מסכם עם איתן הפוך ממה שאנחנו מסכמים עם אלי כהן?
רועי פולקמן: לא מסכם.
רועי פולקמן: עדכנתי אותך בבוקר.
רחל עזריה: אבל אנחנו סיכמנו עם אלי כהן משהו אחר.
רועי פולקמן: בנוהל הזה, מה שמקובל בדרך כלל זה שלא מצביעים.
רועי פולקמן: אני מציע לשבת עם ראשי הוועדות ולסכם.
רועי פולקמן: אנחנו לא נוהגים להצביע על חוקים על הראש של ראשי הוועדות.
רחל עזריה: רועי, אני לא מבינה.
רחל עזריה: אני ישבתי עם אלי כהן, אני דיברתי עם אלי כהן - - -
רועי פולקמן: בסדר, אבל הוא יו"ר הוועדה.
רועי פולקמן: את צריכה לעדכן אותו.
רחל עזריה: אבל אתה מסכם מעל הראש שלי?
רחל עזריה: אתה מהמפלגה שלי, אני לא מבינה מה קורה פה.
רועי פולקמן: לא סיכמתי.
רועי פולקמן: אבל לא הולכים על הראש.
יואל חסון: ואני חשבתי שבאתי לישיבה מנומנמת.
מכלוף מיקי זוהר: אני משתדל לעשות את הישיבות פה מנומנמות עד כמה שאפשר.
שולי מועלם-רפאלי: תעצרו ותעשו את זה אחר כך.
<קריאה: רחל, צאו החוצה.
רחל עזריה: אין בעיה, נצא החוצה.
רחל עזריה: אבל אתה אמרת לי, פולקמן - - -
רועי פולקמן: הוא יו"ר הוועדה.
יואל חסון: אבל פולקמן צודק.
יואל חסון: פולקמן צודק.
רועי פולקמן: לא עושים דברים כאלה.
רחל עזריה: איזה דברים?
רועי פולקמן: לא עושים.
רועי פולקמן: יש התנהלות אתית פה בתוך - - -
רחל עזריה: אתה נהיה חבר של האופוזיציה?
יואב קיש: אני לא הגשתי.
יואל חסון: כי אתה הגשת, אז הוא הגיש.
יואל חסון: אני רשמתי את כל - - -
מכלוף מיקי זוהר: אתה הגשת רביזיה?
יואב קיש: אתה הגשת רביזיה?
רוברט אילטוב: הגשתי רביזיה.
יואב קיש: על רשויות מקומיות?
<ארבל אסטרחן: על חוק אמנות הבנקים.
מכלוף מיקי זוהר: אז הוא לא הגיש על הנושא שלך.
יואל חסון: הוא הגיש.
יואל חסון: הוא אומר לך שהוא הגיש.
מכלוף מיקי זוהר: הוא הגיש על אמנות הבנקים.
רוברט אילטוב: לא הגשתי על אמנות הבנקים.
<ארבל אסטרחן: למי הוא הגיש?
<ארבל אסטרחן: הוא צריך להגיש ליו"ר הוועדה ולמנהלת הוועדה.
מכלוף מיקי זוהר: על מה הגשת?
רוברט אילטוב: הגשתי על רועי פולקמן.
רועי פולקמן: כן, על החוק של הרשויות המקומיות.
מכלוף מיקי זוהר: אתה הגשת על אמנות הבנקים, כי אמרת שאתה רוצה לעזור לממשלה.
יואב קיש: הוא התחיל להפריע לך, זאת הגישה שלו.
רוברט אילטוב: אז אני אגיש גם על אמנות - - -
מכלוף מיקי זוהר: אז תגיש גם.
מכלוף מיקי זוהר: אבל אם כבר הגשת, תגיד על מה הגשת.
יואל חסון: הוא מגיש על הכול.
רוברט אילטוב: תגיד לי, אתה יושב בוועדה ולא שומע מה אני אומר?
מכלוף מיקי זוהר: אני שומע מצוין.
מכלוף מיקי זוהר: אתה אמרת שאתה רוצה לשמור על החלטת הממשלה, והגשת רביזיה על אמנות הבנקים.
רחל עזריה: אז אנחנו נדון בזה, נעשה דיון פנימי - - -
רוברט אילטוב: הוא אמר שהוא רוצה להגיש רביזיה.
רוברט אילטוב: אז אני אמרתי, אני מגיש רביזיה - - -
יואב קיש: לא, לא הגשתי.
יואב קיש: אני אמרתי שלא.
מכלוף מיקי זוהר: אז הגשת עוד רביזיה.
מכלוף מיקי זוהר: אז תגיד שהגשת עוד רביזיה.
רחל עזריה: אנחנו נעשה דיון ונחזור אליך.
מכלוף מיקי זוהר: טוב, אני מגיש רביזיה על כל ההחלטות פה היום בוועדה, וכולן יידונו מחדש.
יואב קיש: באיזו שעה הרביזיה הזאת?
מכלוף מיקי זוהר: אנחנו מעבירים את הכול לשעה 13:00.
שולי מועלם-רפאלי: לא, אי אפשר.
שולי מועלם-רפאלי: ב-13:00 יש הנהלת קואליציה.
מכלוף מיקי זוהר: לגבי קביעת ועדות בהצעות החוק של משרד הכלכלה, אני לא מצביע על זה עכשיו.
מכלוף מיקי זוהר: אני אתן לצדדים לעשות שיח בנושא.
<ארבל אסטרחן: אני מבקשת להבהיר לעניין הזה שאם מעבירים הצעות חוק לוועדות הרפורמות, מבחינת הייעוץ המשפטי הדבר מחייב תיאום בין הוועדות.
מכלוף מיקי זוהר: אני מזיז את זה לדיון הבא, ב-14:00 אני אעשה אותו.
<ארבל אסטרחן: זה מאוד בעייתי מבחינתנו - - -
יואל חסון: לא, לא, סליחה, אדוני, ב-14:00 יש סיעות.
רוברט אילטוב: לידיעתך, יש סיעות - - -
<קריאה: לא, תעשה ב-13:30.
<קריאה: למה אתה לא מקשיב?
מכלוף מיקי זוהר: טוב, אז אני אעשה את זה ב-13:30.
מכלוף מיקי זוהר: מה הבעיה שלכם לשבת שעה עם אלי ולסגור את זה?
יואל חסון: רגע, אדוני, אני מעדכן אותך שסיעת המחנה הציוני מתחילה ב-13:45, לכן הישיבה תוכל להיות רבע שעה, לא יותר.
מכלוף מיקי זוהר: אשתדל.
יואל חסון: לא, לא תשתדל.
יואל חסון: ברבע לשתיים.
איתן כבל: - - - הרגע דיבר איתי השר, ומצאתי את עצמי - - - כשאני בכלל לא קשור אליו.
איתן כבל: הוא אמר לי, איתן, כמו שאמרתי לך, הגבלים צריך להיות אצלי, והחוק, מכיוון שכבר עסקו בו בעבר - - -
שולי מועלם-רפאלי: נכון, ברפורמות.
מכלוף מיקי זוהר: טוב, אז בואו נצביע על זה.
מכלוף מיקי זוהר: אני מצביע על זה, אבל יש הסכמה.
רועי פולקמן: יש פה עוד יו"רית ועדה.
מכלוף מיקי זוהר: אבל הסכמנו.
רועי פולקמן: היא ביקשה לדבר על זה - - -
מכלוף מיקי זוהר: איפה היא?
מכלוף מיקי זוהר: תביא אותה.
איתן כבל: דרך אגב, אדוני, אני רוצה שתדע לך, האמת היא שאני הייתי צריך להתנגד גם על פי הכללים.
איתן כבל: זה לא תפקידה של הוועדה לעסוק בעניינים האלה בכלל.
איתן כבל: אבל אני לארג'.
יואל חסון: חבל שאתה לארג', איתן.
שולי מועלם-רפאלי: ככה תמשיך, איתן, כי אז הוועדה שלך עובדת הכי טוב.
שולי מועלם-רפאלי: אין צורך להעמיס.
שולי מועלם-רפאלי: יש לו מספיק עבודה, והוא עושה עבודה מצוינת.
מכלוף מיקי זוהר: אז תיכף נצביע על זה כי יש שם הסכמות.
<אריאלה מלכה: רק שנבין, מה קורה פה?
מכלוף מיקי זוהר: ההגבלים הולך לאיתן, והתקנים הולך לרחל.
<אריאלה מלכה: רחל לא פה.
<אריאלה מלכה: סגרתם את זה?
מכלוף מיקי זוהר: בסדר, תסגרו את זה איתה.
<אריאלה מלכה: התקנים לרחל, אבל מתקיימת על זה הצבעה?
<אריאלה מלכה: לא הצבעת.
מכלוף מיקי זוהר: תיכף נצביע על זה.
מכלוף מיקי זוהר: נחכה שרחל תבוא, היא רוצה להגיד כמה דברים.
<אריאלה מלכה: אה, אוקיי.
<אריאלה מלכה: תודה רבה.
מכלוף מיקי זוהר: הנושא האחרון, לפני שנעבור להצבעה על הנושא הזה הוא הרביזיה על החלטת ועדת הכנסת בדבר סיום כהונתה של הוועדה המיוחדת לצדק חלוקתי ושוויון חברתי.
מכלוף מיקי זוהר: לא יכולנו להצביע בזמנו בעניין הזה, אז אתה רוצה לנמק שוב את הרביזיה?
יואל חסון: אנחנו הסברנו שהוועדה לצדק חלוקתי ושוויון חברתי הוקמה מסיבות פרסונליות, ואתם רוצים לסגור אותה עכשיו מסיבות פרסונליות כי כבר לא צריך סידור עבודה בשבילך, ואתם לא רוצים להיכנס לוויכוחים הפנימיים שלכם למי לסדר סידור עבודה אחר.
יואל חסון: ושמעתי שרבים רבים בסיעת הליכוד דווקא שמחו מאוד שהאופוזיציה מנעה או עיכבה יותר נכון, בינתיים, את סגירת הוועדה, כי ח"כים נוספים – אני אשמח שתיתן גם ליעל אחריי, שישבה בוועדה – יכולים לספר שהוועדה עשתה דברים טובים.
יואל חסון: אדוני, בעניין הזה חבל שאתם לא ניצלתם את הזמן הזה שהאופוזיציה נתנה לכם כדי להגיע להסכמות ולא להרוס ועדה שטיפלה בדברים נחוצים, הוקמה מסיבות פרסונליות, אבל עשתה עבודה לא רעה בכלל.
מכלוף מיקי זוהר: תודה על המחמאה.
יואל חסון: החמאתי לך גם בפעם הקודמת.
יואל חסון: אבל אתה, בעצם סגירת הוועדה עכשיו, הוכחת שהקמתם ועדה רק ממניעים פרסונליים, רק כסידור עבודה, לא מעניין אתכם שוויון וצדק חברתי, לא מעניין אתכם שום דבר, פתאום הפריפריה לא תצטרך את העזרה הזאת, פתאום לא יהיה מקום להשמיע את הקולות, פתאום לא יהיה בזה צורך.
יואל חסון: אתה יודע מה, אני רוצה להגיד לך משהו, אם אתם כל כך נחושים לסגור, אני לא אפריע לכם לסגור.
יואל חסון: תסגרו.
יואל חסון: אנחנו לא נשתתף בהצבעה הזאת.
יואל חסון: זה לא מעניין אותנו.
יואל חסון: אתם סוגרים ועדה שהקמתם נסיבות פרסונליות כסידור עבודה, והוכחתם שאין לכם שום עניין עם צדק חברתי ושוויון חלוקתי, וכל מה שתקרא לו.
יואל חסון: והייתי נותן ליעל שהיתה חברת ועדה - - -
יעל כהן-פארן: דווקא רציתי להחמיא לך.
יעל כהן-פארן: הפסדת.
מכלוף מיקי זוהר: לא, תודה.
מכלוף מיקי זוהר: אני קיבלתי מספיק מחמאות, מספיק מספיק מחמאות.
מכלוף מיקי זוהר: אגב, כשאת מחמיאה לי זה פוגע בי.
יעל כהן-פארן: לא להיסחף, לא להיסחף.
מכלוף מיקי זוהר: חברים, הציבור שמצביע בשבילי לא אוהב את דעותייך, הוא לא מעריך אותן כל כך, וזה לגיטימי.
שולי מועלם-רפאלי: אולי הצעה לאופוזיציה, בפעם הבאה לא להתנגד כשמוקמת ועדה טובה, כי גם ההתנגדות שלכם היתה בעיקרה פוליטית.
מכלוף מיקי זוהר: הם התנגדו להקמתה, ועכשיו הם מתנגדים לסגירה.
מכלוף מיקי זוהר: את מבינה את העניין?
יעל כהן-פארן: מעניין שלי אתה לא נותן לדבר, אבל היא, כשהיא מפריעה, אתה נותן לה לדבר.
מכלוף מיקי זוהר: הם מה שנקרא, תרבות הנגד.
יעל כהן-פארן: ההתנגדות שלנו היתה בגלל שזה פרסונלי, וכנראה שאתה מוכיח את זה עכשיו.
יעל כהן-פארן: אדוני, דווקא עשית עבודה טובה בוועדה.
יעל כהן-פארן: אני מקווה שזה לא יפגע בך בפריימריז, עזרת לאנשים חלשים.
יעל כהן-פארן: יכול להיות שהם גם מצביעים לך.
יעל כהן-פארן: הם גם המצביעים שלכם.
מכלוף מיקי זוהר: מי נגד הרביזיה?
יעל כהן-פארן: אנחנו בעד הרביזיה.
יואל חסון: אנחנו לא מצביעים על זה.
יואל חסון: אנחנו לא משתתפים בשטות הזאת.
מכלוף מיקי זוהר: זה יעלה למליאה להצבעה, ומשם הסיפור הזה ייגמר.
מכלוף מיקי זוהר: לגבי הסיפור של משרד הכלכלה, יושבת-ראש ועדת הרפורמות רוצה להתדיין עם השר ועם יושב-ראש הסיעה שלה בטרם נצביע על זה.
מכלוף מיקי זוהר: אם זה יהיה רלוונטי עד השעה 13:30, אז אנחנו נביא את זה להצבעה ב-13:30 - - -
יואל חסון: מתי הרביזיות?
מכלוף מיקי זוהר: שמתי את זה ב-13:30.
מכלוף מיקי זוהר: אני מבקש שעד 13:30 תסכמו איתה.
מכלוף מיקי זוהר: ב-13:30 אני מצביע על זה.
מכלוף מיקי זוהר: אז אני אצביע גם על הרביזיות וגם על שני הנושאים האלו.
יואל חסון: אבל יהיה לך רבע שעה.
מכלוף מיקי זוהר: אני חוזר ואומר, בשעה 13:30 הצבעה על הרביזיות: 1.
מכלוף מיקי זוהר: הקמת ועדה משותפת של ועדת החוץ והביטחון וועדת העבודה, הרווחה והבריאות.
מכלוף מיקי זוהר: על קביעת הוועדות לחוק פקודת מס הכנסה ועל הצעות חוק יסוד: משק המדינה, ועל הצעת חוק אמנות הבנקים.
מכלוף מיקי זוהר: על כל זה הוגשה רביזיה, גם על ידי וגם על ידי שאר חברי הכנסת.
מכלוף מיקי זוהר: הכול יוצבע מחדש ברביזיות.
מכלוף מיקי זוהר: מי שירצה ינמק ומי ירצה לא ינמק.
מכלוף מיקי זוהר: זאת אומרת, אנחנו נצביע על כל סדר היום שהיה כאן היום.
מכלוף מיקי זוהר: ככה.
מכלוף מיקי זוהר: ככה החלטתי.
מכלוף מיקי זוהר: ולגבי הצעות החוק של משרד הכלכלה, גם הן יבואו להצבעה.
שולי מועלם-רפאלי: מי הגיש רביזיה על ההצעה של בצלאל?
מכלוף מיקי זוהר: אני הגשתי.
<אריאלה מלכה: אדוני, יושבת-ראש ועדת הרפורמות רחל עזריה מבקשת לציין כי על שני החוקים היא לא החליטה, היא לא מוכנה - - -
מכלוף מיקי זוהר: אז אני אמרתי.
מכלוף מיקי זוהר: את יכולה למסור ליושבת-ראש הוועדה שההצבעה - - -
שולי מועלם-רפאלי: הוא אמר את זה.
שולי מועלם-רפאלי: חבל שהיא לא באה - - -
<אריאלה מלכה: רגע, רגע, שולי, לא קרה כלום.
<אריאלה מלכה: תני לנו לדבר.
<אריאלה מלכה: גם הפרולטריון יש להם מה להגיד.
מכלוף מיקי זוהר: תמסרי ליושבת-ראש הוועדה שב-13:30 אני מצביע ושתסכם עד 13:30.
<אריאלה מלכה: על שני החוקים?
<אריאלה מלכה: לא, היא טוענת - - -
מכלוף מיקי זוהר: לא, אז כן תהיה הצבעה.
מכלוף מיקי זוהר: אבל כן תהיה הצבעה.
<אריאלה מלכה: מצוין - - -
מכלוף מיקי זוהר: אז תגידי לה, לא, אבל כן תהיה הצבעה.
מכלוף מיקי זוהר: אז ב-13:30 קבענו.
מכלוף מיקי זוהר: מה שנקרא, it's a date.
מכלוף מיקי זוהר: להתראות.
מכלוף מיקי זוהר: כל הרביזיות הוסרו ועל כן גם אני מסיר את הרביזיות שלי, ולכן כל ההחלטות עומדות בעינן.
מכלוף מיקי זוהר: מה שנותר זה קביעת ועדות לדיון בהצעת חוק ההגבלים העסקיים והצעת חוק התקנים.
מכלוף מיקי זוהר: אני רוצה להעלות להצבעה את העברת הצעת חוק ההגבלים העסקיים לוועדת הכלכלה.
מכלוף מיקי זוהר: הבקשה אושרה.
מכלוף מיקי זוהר: ואת העברת הצעת חוק התקנים לוועדת הרפורמות.
מכלוף מיקי זוהר: אני מגיש רביזיה על שתי ההחלטות האלה, בשאיפה ששר הכלכלה, רחל עזריה וחברהּ לסיעה יגיעו להבנות ולהסכמות לגבי החקיקה.
החוק הבאות: הצעת חוק שעות עבודה ומנוחה (תיקון מס' 17), התשע"ח-2018 (מ/1190).
החוק הבאות: ג.
החוק הבאות: הצעת חוק שעות עבודה ומנוחה (תיקון תדירות עבודת לילה), התשע"ז-2016 (פ/3572/20).
מכלוף מיקי זוהר: שלום, אני מתכבד לפתוח את ישיבת ועדת הכנסת.
מכלוף מיקי זוהר: הנושאים שלפנינו רבים, לכן נשתדל להיות יעילים ורציניים.
מכלוף מיקי זוהר: בקשת יושב ראש ועדת העבודה, הרווחה והבריאות למיזוג הצעות החוק הבאות: א.
מכלוף מיקי זוהר: הצעת חוק שעות עבודה ומנוחה (תיקון מס' 17), התשע"ח-2018 (מ/1190); ב.
מכלוף מיקי זוהר: הצעת חוק שעות עבודה ומנוחה (תיקון – תדירות עבודת לילה), התשע"ז-2016 (פ/3570/20); ג.
מכלוף מיקי זוהר: הצעת חוק שעות עבודה ומנוחה (תיקון תדירות עבודת לילה), התשע"ז-2016 (פ/3572/20); ד.
מכלוף מיקי זוהר: הצעת חוק שעות עבודה ומנוחה (תיקון – תדירות עבודת לילה), התשע"ז-2016 (פ/3573/20).
מכלוף מיקי זוהר: מי שבעד בקשת המיזוג ירים את ידו.
מכלוף מיקי זוהר: הבקשה נתקבלה.
מכלוף מיקי זוהר: א.
מכלוף מיקי זוהר: הצעת חוק לימוד עזרה ראשונה בבתי ספר (תיקון) (החזקת מכשירי החייאה וערכות עזרה ראשונה בבתי ספר), התשע"ח-2018 (כ/753).
מכלוף מיקי זוהר: בקשת יושב-ראש ועדת החינוך, התרבות והספורט למיזוג הצעות החוק הבאות:א.
מכלוף מיקי זוהר: הצעת חוק לימוד עזרה ראשונה בבתי ספר (תיקון) (החזקת מכשירי החייאה וערכות עזרה ראשונה בבתי ספר), התשע"ח-2018 (כ/753); ב.
מכלוף מיקי זוהר: הצעת חוק לימוד עזרה ראשונה בבתי ספר (תיקון - הצבת מכשירי החייאה במוסדות חינוך), התשע"ח-2017 (פ/4793/20), של חה"כ אחמד טיבי.
מכלוף מיקי זוהר: בעד – 6
מכלוף מיקי זוהר: נמנעים – 1
מכלוף מיקי זוהר: הצעת חוק העונשין (תיקון מס' 131) (תקיפת עובד חינוך), התשע"ח-2018 (כ/759).
מכלוף מיקי זוהר: הצעת חוק העונשין (תיקון – תקיפת עובד חינוך), התשע"ח-2017 (פ/4839), של חה"כ מסעוד גנאים וקבוצת חברי הכנסת.
מכלוף מיקי זוהר: בקשת יושב ראש ועדת החוקה, חוק ומשפט למיזוג הצעות החוק הבאות: א.
מכלוף מיקי זוהר: הצעת חוק העונשין (תיקון מס' 131) (תקיפת עובד חינוך), התשע"ח-2018 (כ/759); ב.
מכלוף מיקי זוהר: הצעת חוק חסימת מספר טלפון לשם מניעת ביצוע עבירות, התשע"ז-2017 (מ/1147).
מכלוף מיקי זוהר: הצעת חוק חסימת קו טלפון של ספק שירותי מין, התשע"ז-2017 (פ/3729/20), של חה"כ יוליה מלינובסקי וקבוצת חברי הכנסת.
מכלוף מיקי זוהר: הצעת חוק חסימת גישה לקווי טלפון המשמשים לפרסום ומסירת מידע בדבר זנות, התשע"ז-2017 (פ/3728/20), של חה"כ מרב מיכאלי וקבוצת חברי הכנסת.
מכלוף מיקי זוהר: הצעת חוק חסימת מספר טלפון לשם מניעת ביצוע עבירות, התשע"ז-2017 (מ/1147); ב.
מכלוף מיקי זוהר: הצעת חוק חסימת קו טלפון של ספק שירותי מין, התשע"ז-2017 (פ/3729/20), של חה"כ יוליה מלינובסקי וקבוצת חברי הכנסת; ג.
מכלוף מיקי זוהר: הצעת חוק הכניסה לישראל (תיקון מס' 31) (ביטול רישיון לישיבת קבע), התשע"ח-2018 (מ1204).
מכלוף מיקי זוהר: הצעת חוק הכניסה לישראל (תיקון - תחולה על תושבי מזרח ירושלים ושיקול דעת שר הפנים), התשע"ח-2017 (פ/4744/20) של חה"כ אמיר אוחנה, חה"כ שולי מועלם-רפאלי, חה"כ דוד ביטן, חה"כ יעקב מרגי, חה"כ טלי פלוסקוב, חה"כ שרן השכל, חה"כ עודד פורר, חה"כ רועי פולקמן.
מכלוף מיקי זוהר: בקשת יושב ראש ועדת הפנים והגנת הסביבה למיזוג הצעות החוק הבאות: א.
מכלוף מיקי זוהר: הצעת חוק הכניסה לישראל (תיקון מס' 31) (ביטול רישיון לישיבת קבע), התשע"ח-2018 (מ1204); ב.
מכלוף מיקי זוהר: <6.
מכלוף מיקי זוהר: קביעת ועדה לדיון בהצ"ח המאבק בטרור (תיקון מס' 3), התשע"ח-2018 (מ/1201).
מכלוף מיקי זוהר: >
מכלוף מיקי זוהר: בקשות יושב ראש ועדת החוקה, חוק ומשפט ויושב ראש ועדת החוץ והביטחון להעברת הצעות החוק לתיקון פקודת המשטרה (לוויה וקבורה של מפגעים), התשע"ח-2017 (פ/4827) (פ/4828), מוועדת הפנים לדיון בוועדה אחרת, וסעיף 6.
<ארבל אסטרחן: זה ביחד עם ההצעה הממשלתית.
יואב קיש: הצעת החוק הזאת באה לדון בסמכויות המשטרה לגבי מניעת החזרת גופות של מחבלים, של טרוריסטים, כדי למנוע הסתה וחשש לאלימות בעקבות ההלוויות האלה.
יואב קיש: היתה שאלה האם זה נכון שזה יבוא לוועדת חוקה, לוועדת הפנים, אפילו לוועדת חוץ וביטחון.
יואב קיש: מכיוון שזה עוסק בתיקון פקודת המשטרה באופן ישיר, מדבר על סמכויות של המשטרה – גם אם זה בא לחוק של המאבק בטרור בסוף מדובר בסמכויות המשטרה – לכן המקום הראוי הוא ועדת הפנים.
יואב קיש: זה בסוף גם הסיכום הממשלתי.
רועי פולקמן: את 5 הוא רוצה להוציא מהפנים?
יואב קיש: רצו לקחת את זה לוועדת חוקה, נסגר בוועדת פנים בסוף.
מכלוף מיקי זוהר: אנחנו בעצם מפילים את סעיף 5 ומאשרים את סעיף 6.
<ארבל אסטרחן: אפשר לעשות את זה בהצבעה אחת.
מכלוף מיקי זוהר: נעשה את זה בהצבעה אחת.
<ארבל אסטרחן: זאת אומרת שההצעה הממשלתית תהיה ביחד עם שתי ההצעות הפרטיות.
מכלוף מיקי זוהר: מי בעד ששתי ההצעות הפרטיות יישארו בוועדת הפנים וההצעה הממשלתית תעבור לוועדת הפנים?
מכלוף מיקי זוהר: הבקשה התקבלה.
84 לתקנון: 1.
84 לתקנון: סעיפים 3 ו-8(א) להצעת חוק ההתייעלות הכלכלית (תיקוני חקיקה להשגת יעדי התקציב לשנת 2019) (מ/1196) 2.
84 לתקנון: הצעת חוק שירות המילואים (תיקון – הפחתת שיעור המס שחל על תגמולים למשרתי מילואים), התשע"ז-2017 (פ/4341) נכחו: <חברי הוועדה:> מכלוף מיקי זוהר – היו"ר רוברט אילטוב יואב בן צור שולי מועלם-רפאלי רועי פולקמן יואב קיש חברי הכנסת: